כוח הטיטאנים! חיים בסרט

כוח הטיטאנים! חיים בסרט (באנגלית: Teen Titans Go! To the Movies, בתרגום חופשי: "הטיטאנים הולכים לקולנוע") הוא סרט גיבורי על קומי מונפש מ-2018 בהפקת האחים וורנר המבוסס על סדרת האנימציה כוח הטיטאנים מבית DC קומיקס. הסרט נכתב והופק על ידי מפתחי הסדרה - מייקל ג'לניק וארון הורוואת, ובוים על ידי מפיקי הסדרה - פיטר רידה מישיל וארון הורוואת. עלילת הסרט לוקחת חלק במהלך עונת הסדרה החמישית.[דרוש מקור][מפני ש...] בסרט מדבבים סקוט מנוויל, גרג סיפס, קארי פייטון, טרה סטרונג והינדן וואלץ', כל אחד את דמותו המקורית בסדרה. לשורות הדיבוב הצטרפו קריסטן בל, ויל ארנט, ניקולס קייג', ג'ימי קימל, הלסי וליל יאכטי. הסרט יצא לאקרנים ב-27 ביולי 2018 בקנדה ובארצות הברית, ובישראל הסרט יצא ב-2 באוגוסט של אותה שנה. הסרט הצליח בקופות, כיסה בשבוע הראשון את 10 מיליון הדולר שהושקעו בתקציבו, הכניס 29.6 מיליון דולר בצפון אמריקה ו-52 מיליון דולר בכל העולם. הסרט הצליח גם בביקורות, קיבל ציון 91% ב-rottentomatoes וקיבל שבחים על ההומור, הרפרורים והדיבוב בשפת המקור. בג'אמפ סיטי, הטיטאנים הצעירים מגיעים לעצור את איש הבלון. כשהוא אינו מזהה אותם, הטיטאנים מתחילים לשיר ראפ ומציגים את עצמם במקום להילחם באיש הבלון. הסחת דעת זו גוררת את התערבותם של כמה מחברי ליגת הצדק - סופרמן, גרין לנטרן ווונדר וומן. הם מבקרים את הטיטאנים על התנהגותם הילדותית וחסרת האחריות כגיבורי-על, ומעלים כהוכחה לכך את העובדה שעוד לא נעשה על הטיטאנים עיבוד קולנועי באורך מלא. במהלך הקרנת הבכורה של סרטו של באטמן, רובין שוגה ומניח שיהיה עליו סרט, וגורר לעג מקהל הגיבורים. ביחד עם חבריו לקבוצה, רובין מבין שכדי שיופק סרט עליו ועל הטיטאנים עליהם למצוא אויב מושבע. לא רחוק משם, סלייד פורץ למעבדות ס.ט.א.ר כדי לגנוב קריסטל. הקבוצה מגיעה ומנסה לעצור אותו, אך הוא מביס אותם בקלות ולועג להם. ביום שלמחרת, ביסט בוי, סטארפייר, סייבורג ורייבן מכינים סרט כדי לעודד את רובין, אבל הוא מכבה את הסרט באמצע ומכריז שהם ילכו להוליווד כדי שיכינו עליהם סרט. כשהם מגיעים לאולפני האחים וורנר, הם פוגשים בבמאית הקולנוע ג'ייד וילסון, שאחראית לכל סרטי גיבורי-העל שמופקים עתה. היא מסרבת לבקשת הטיטאנים לסרט, ומסבירה שתסכים להכין עליהם סרט רק אם הם היו גיבורי-העל היחידים בעולם. הטיטאנים מבינים אותה באופן מילולי ולכן חוזרים בזמן כדי לדאוג שאף גיבור על מלבדם לא ייווצר, אבל הדבר הורס את ההווה, ולכן הטיטאנים חוזרים שוב בזמן כדי לבטל את הבלאגן שיצרו ולהחזיר את המציאות לקדמותה. סלייד מגיע לתעשיות וויין כדי לטעון את הקריסטל באנרגיה והטיטאנים מגיעים לעצור אותו, והפעם מצליחים להילחם בו. הם מאחסנים את הקריסטל במקום מאובטח, אבל סלייד בורח, ומחליט לגרום לקרע בקבוצה. למחרת, ג'ייד מזמינה את הטיטאנים להוליווד ומודיעה שהיא תכן עליהם סרט לאור הקרב האחרון שלהם עם סלייד - שהוכיח שהם גיבורים. בזמן שג'ייד לוקחת את רובין לסיור בסט, רייבן, ביסטבוי, סייבורג וסטארפייר חומקים החוצה וזורעים הרס בשאר הסטים של גיבורי-העל. הם מוצאים מכשיר שמכונה "יום הדין" ומנסים להרוס אותו, אבל ג'ייד מגיעה ומסבירה שהשם הלא מוצלח הוא בעצם ראשי תיבות למכשיר חדש שהיא מכינה שיאפשר להקרין בשידור חיי את סרטיה בכל רחבי העולם. היא מודיעה שאין בכוונתה יותר להכין סרט על כוח הטיטאנים, אבל תהיה מוכנה להכין סרט על רובין לבדו, אם יסכים. רובין מסכים ללא היסוס, ועוזב את חבריו לקבוצה, שמאחלים לו הצלחה. רובין ממשיך להכין את הסרט יחד עם ג'ייד, ובסצנה האחרונה שיש לצלם בתוך מגדל הטיטאנים, ג'ייד חושפת שהיא בעצם סלייד בתחפושת. הוא גונב את הקריסטל חזרה, ומספר לרובין שתוכניתו הייתה ליצור כל כך הרבה סרטי גיבורי על כדי לדאוג שהגיבורים יהיו עסוקים ולא יפריעו לבנות את נשק יום הדין שלו, מכשיר שיכול לשלוט על מוחותיהם של תושבי העולם ויאפשר לו לכבוש את העולם. סלייד מפוצץ את בניין הטיטאנים כשרובין בתוכו, אבל רובין מצליח להחלץ מהבניין. על גבי ההריסות, רובין קורא לחבריו בקשר ומתנצל, והם מגיעים וסולחים לו. בהקרנת הבכורה של "רובין: הסרט", הטיטאנים מגיעים וחושפים את סלייד, אבל זה מפעיל את נשק יום הדין ובכך משתלט על מוחותיהם של כל שאר גיבורי-העל, ושולח אותם להשמיד את הטיטאנים. רובין יוצא למרדף אחר סלייד בזמן ששאר הקבוצה מעסיקה את גיבורי העל. סלייד מצליח להשתלט על מוחו של רובין, ואומר לו לתקוף את חבריו. הקבוצה מראה לו את שאר הסרט שהכינו עבורו, ורובין מצליח לצאת משליטת סלייד. סלייד נלחם בטיטאנים עם רובוט ענקי, הקבוצה מנצחת אותו בעזרת שיר הראפ שלה, והוא צוחק ונעלם. הטיטאנים מצליחים להשמיד את הקריסטל ולהוציא את שאר הגיבורי מטראנס השליטה המוחית של סלייד. הגיבורים מברכים את הטיטאנים על גבורתם, ורובין מודה שהוא למד שהוא צריך להישאר נאמן לעצמו, ושאינו צריך סרט כדי להיות גיבור. בסצנה שאחרי הכתוביות, הטיטאנים הצעירים מהטיטאנים (סדרת הטלוויזיה של 2003–2006) מופיעים על המסך, ומספרים לצופים שהם מצאו דרך חזרה (רמז לסרט שיצא שנה לאחר מכן). הסרט מאזכר דמויות קומיקס רבות, סדרות גיבורי על, סרטי גיבורי על אחרים ועוד יצירות מהתרבות הפופולרית: הילד ברוס ויין והוריו יוצאים מאולם קולנוע שמציג את הסרט המסכה של זורו. וונדר וומן אומרת לטיטאנים שלקח זמן, אבל סוף סוף הוציאו סרט בכיכובה. רובין חולם חלום שבו באטמן מציג אותו לפני גיבורי העל האחרים כששיר מתנגן ברקע, זה אזכור לפתיח של "מלך האריות". סטן לי, המנכ"ל של מארוול קומיקס באותם ימים, מופיע פעמיים בסרט כדמות מצוירת בדיבובו ומצהיר על אהבתו להופעות קמע. הסרט יצא לאקרנים ב-27 ביולי 2018 בארצות הברית וב-2 באוגוסט 2018 בישראל. הסרט גרף 29.6 מיליון דולר בארצות הברית ובקנדה, ו-22.3 מיליון דולר בשאר העולם, כלומר סכום כולל של 52 מיליון דולר אל מול תקציב הפקה המוערך ב-10 מיליון דולר. בארצות הברית ובקנדה, הסרט יצא במקביל למשימה בלתי אפשרית: התרסקות, ולכן צפו שירוויח רק 14 מיליון דולר מ-3,188 בתי הקולנוע בסוף השבוע הפותח שלו, עם צפי מקסימלי ל-19 מיליון דולר. עם זאת, אחרי שהסרט הרוויח 4.6 מיליון דולר ביומו הראשון, הציפיות הונמכו ל-10 מיליון דולר, כאשר הרווח הסופי היה 10.5 מיליון דולר, והוא סיים במקום החמישי בקופות. מדיה וקבצים בנושא כוח הטיטאנים! חיים בסרט בוויקישיתוף אתר האינטרנט הרשמי של כוח הטיטאנים! חיים בסרט כוח הטיטאנים! חיים בסרט, ברשת החברתית פייסבוק כוח הטיטאנים! חיים בסרט, ברשת החברתית אקס (טוויטר) "כוח הטיטאנים! חיים בסרט", במסד הנתונים הקולנועיים IMDb (באנגלית) "כוח הטיטאנים! חיים בסרט", באתר נטפליקס "כוח הטיטאנים! חיים בסרט", באתר AllMovie (באנגלית) "כוח הטיטאנים! חיים בסרט", באתר Rotten Tomatoes (באנגלית) "כוח הטיטאנים! חיים בסרט", באתר Box Office Mojo (באנגלית) "כוח הטיטאנים! חיים בסרט", באתר Metacritic (באנגלית) "כוח הטיטאנים! חיים בסרט", באתר אידיבי "כוח הטיטאנים! חיים בסרט", באתר HBO Max (באנגלית) "כוח הטיטאנים! חיים בסרט", במסד הנתונים הקולנועיים KinoPoisk (ברוסית) Super Cafe: Teens and Titans, סרטון באתר יוטיוב הסרט "כוח הטיטאנים" – הביקורת ממליצה, המבקרת שלנו וילדיה קצת פחות (בעברית) Teen Titans Go! To the Movies, IMDb, ‏November 22, 2018 וראייטי, Film releases, ‏אורכב מהמקור ב-12.6.2018 Brian Truitt, Exclusive: Nicolas Cage plays Superman, Halsey is Wonder Woman in 'Teen Titans GO!', USA TODAY, ‏2018-03-12 (באנגלית אמריקאית) ג'ף ספריי, Teen Titans Go! all systems go for silver screen debut, Syfy Wire, ‏15 בינואר 2018 גלובוס מקס, כוח הטיטאנים! חיים בסרט Teen Titans GO! to the Movies (באנגלית), נבדק ב-2022-09-18 "Warner Bros. Announces Teen Titans Go! To The Movies for 2018, and More Movie News". נבדק ב-15 בינואר 2018. {{cite news}}: (עזרה) DAVE MCNARY, Box Office: ‘Mission: Impossible – Fallout’ Shooting for $60 Million-Plus Launch, וראייטי, ‏9.7.2018 Anthony D'Alessandro, Nancy Tartaglione, ‘Mission: Impossible – Fallout’ Targets Possible $135M+ Global Record Opening For Tom Cruise Franchise, Deadline, ‏25.7.2018 Anthony D'Alessandro, ‘Mission’ Accomplished: ‘Fallout’ $61M+ Opening Reps Record For Tom Cruise Franchise – Sunday, Deadline, ‏29.7.2018